VALSTYBINIO SOCIALINIO DRAUDIMO FONDO VALDYBOS
PRIE SOCIALINĖS APSAUGOS IR DARBO MINISTERIJOS DIREKTORIAUS

ĮSAKYMAS

DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DIREKTORIAUS 2007 M. BIRŽELIO 15 D. ĮSAKYMO NR. V-256 „DĖL 1-SD PRANEŠIMO APIE APDRAUSTŲJŲ VALSTYBINIO SOCIALINIO DRAUDIMO PRADŽIĄ IR 2-SD PRANEŠIMO APIE APDRAUSTŲJŲ VALSTYBINIO SOCIALINIO DRAUDIMO PABAIGĄ PATEIKIMO TAISYKLIŲ PATVIRTINIMO“ PAKEITIMO

2008 m. liepos 31 d. Nr. V-349

Vilnius

Vadovaudamasis Lietuvos Respublikos Vyriausybės 2008 m. gegužės 7 d. nutarimu Nr. 444 „Dėl Lietuvos Respublikos Vyriausybės 2007 m. balandžio 25 d. nutarimo Nr. 435 „Dėl Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro steigimo, jo nuostatų patvirtinimo ir veiklos pradžios nustatymo“ pakeitimo“ (Žin., 2008, Nr. 55-2082):

1. Pakeičiu 1-SD pranešimo apie apdraustųjų valstybinio socialinio draudimo pradžią ir 2-SD pranešimo apie apdraustųjų valstybinio socialinio draudimo pabaigą pateikimo taisykles (toliau vadinama – Taisyklės), patvirtintas Valstybinio socialinio draudimo fondo valdybos prie Socialinės apsaugos ir darbo ministerijos (toliau vadinama – Fondo valdyba) direktoriaus 2007 m. birželio 15 d. įsakymu Nr. V-256 „Dėl 1-SD pranešimo apie apdraustųjų valstybinio socialinio draudimo pradžią ir 2-SD pranešimo apie apdraustųjų valstybinio socialinio draudimo pabaigą pateikimo taisyklių patvirtinimo“ (Žin., 2007, Nr. 68-2711):

1.1. Išdėstau Taisyklių 2 punktą taip:

„2. Šios Taisyklės parengtos vadovaujantis 1971 m. birželio 14 d. Tarybos reglamentu (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimų nariams, persikeliantiems Bendrijoje (toliau vadinama – Reglamentas 1408/71/EEB), 1972 m. kovo 21 d. Tarybos reglamentu (EEB) Nr. 574/72, nustatančiu Reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimų nariams, persikeliantiems Bendrijoje, įgyvendinimo tvarką, Lietuvos Respublikos valstybinio socialinio draudimo įstatymu (Žin., 1991, Nr. 17-447; 2004, Nr. 171-6295), Lietuvos Respublikos valstybės tarnybos įstatymu (Žin., 1999, Nr. 66-2130; 2002, Nr. 45-1708), Lietuvos Respublikos Vyriausybės 2005 m. birželio 14 d. nutarimu Nr. 647 „Dėl Lietuvos Respublikos valstybinio socialinio draudimo fondo biudžeto sudarymo ir vykdymo taisyklių patvirtinimo“ (Žin., 2005, Nr. 75-2725), Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro nuostatais, patvirtintais Lietuvos Respublikos Vyriausybės 2007 m. balandžio 25 d. nutarimu Nr. 435 (Žin., 2007, Nr. 50-1932), Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2007 m. rugpjūčio 22 d. įsakymu Nr. V-377 „Dėl E 101 LT, E 102 LT, E 103 LT formų pažymų išdavimo Lietuvos Respublikoje apdraustiems valstybiniu socialiniu draudimu asmenims tvarkos aprašo patvirtinimo“ (Žin., 2007, Nr. 93-3766).“

1.2. Išdėstau Taisyklių 6.9 punktą taip:

„6.9. valstybės institucija, perkėlusi valstybės tarnautoją į pareigas Lietuvos Respublikos diplomatinėje atstovybėje, konsulinėje įstaigoje, Lietuvos Respublikos atstovybėje prie tarptautinės organizacijos, užsienio valstybės institucijoje, tarptautinėje organizacijoje ar institucijoje, Europos Sąjungos institucijoje ar įstaigoje, Europos Komisijos ar Tarybos įsteigtoje institucijoje, Europos Komisijos ir Europos Sąjungos valstybių narių bendrai įsteigtoje organizacijoje (konsorciume), civilinėje tarptautinėje operacijoje ar misijoje, pasiuntusi dirbti į specialiąją misiją ar paskyrusi profesinės karo tarnybos karį atlikti karo tarnybą Lietuvos Respublikos diplomatinėje atstovybėje, konsulinėje įstaigoje, Lietuvos Respublikos atstovybėje prie tarptautinės organizacijos, užsienio valstybės ar tarptautinėje karinėje ar gynybos institucijoje, taip pat asmenį delegavusi Lietuvos Respublikos deleguojančioji institucija, privalo priskaičiuoti ir mokėti valstybinio socialinio draudimo įmokas už nesukakusius senatvės pensijos amžiaus ir negaunančius pajamų, susijusių su darbo santykiais, valstybės tarnautojų ir profesinės karo tarnybos karių bei deleguotų asmenų sutuoktinius tuo laikotarpiu, kai jie gyvena užsienyje kartu su valstybės tarnautoju, profesinės karo tarnybos kariu ar deleguotu asmeniu (priežasties kodas – 09);“.

1.3. Taisyklių 6.10 punkte vietoj žodžių „profesinę“ įrašau žodžius „profesinės“ ir išdėstau šį punktą taip:

„6.10. profesinės veiklos praktiką įstaigoje ar įmonėje atlieka asmenys, teritorinių darbo biržų siųsti profesiniam mokymui ar profesinei reabilitacijai (priežasties kodas – 10);“.

1.4. Taisyklių 6.11 punkte vietoj žodžių „profesinę“ įrašau žodžius „profesinės“, išbraukiu žodį „aukštesniųjų“ ir išdėstau šį punktą taip:

„6.11. profesinės veiklos praktiką įstaigoje ar įmonėje atlieka profesinių mokyklų mokiniai ir aukštųjų mokyklų studentai (priežasties kodas – 11);“.

1.5. Išdėstau Taisyklių 7.1 punktą taip:

„7.1. 1-SD pranešimą apdraustojo valstybinio socialinio draudimo pradžios dieną, išskyrus šių Taisyklių 7.3–7.6 punktuose numatytus atvejus ir atvejį, kai vadovaujantis Lietuvos Respublikos darbo kodekso (Žin., 2002, Nr. 64-2569) 99 straipsnio 5 dalimi su darbuotoju sudaroma darbo sutartis, pagal kurią darbo pradžios data yra vėlesnė nei darbo sutarties sudarymo data. Kai su darbuotoju sudaroma darbo sutartis, pagal kurią darbo pradžios data yra vėlesnė nei darbo sutarties sudarymo data, 1-SD pranešimas turi būti pateikiamas ne vėliau kaip prieš dieną iki numatytos darbo pradžios momento;“.

1.6. Išdėstau Taisyklių 7.2 punktą taip:

„7.2. 2-SD pranešimą ne vėliau kaip per 3 darbo dienas nuo apdraustojo valstybinio socialinio draudimo pabaigos dienos, išskyrus šių Taisyklių 7.3 ir 7.4 punktuose numatytus atvejus;“.

1.7. Taisyklių 7.3 punkte vietoj žodžių „per 5 dienas“ įrašau žodžius „per 5 darbo dienas“ ir išdėstau šį punktą taip:

„7.3. 1-SD pranešimą ir 2-SD pranešimą apie šių Taisyklių 6.9 ir 6.13 punkte nurodytus apdraustuosius privalo pateikti ne vėliau kaip per 5 darbo dienas nuo valstybinio socialinio draudimo pradžios ar pabaigos;“

1.8. Taisyklių 7.4 punkte vietoj žodžių „per 10 dienų“ įrašau žodžius „per 10 darbo dienų“ ir išdėstau šį punktą taip:

„7.4. reorganizuojant draudėją sujungimo arba padalijimo būdu 1-SD pranešimą ir 2-SD pranešimą ne vėliau kaip per 10 darbo dienų nuo reorganizavimo dienos kartu su 6-SD pranešimu apie draudėjo reorganizavimą;“.

1.9. Taisyklių 7.5 punkte vietoj žodžių „per 3 dienas“ įrašau žodžius „per 3 darbo dienas“ ir išdėstau šį punktą taip:

„7.5. reorganizuojant draudėją prijungimo arba išdalijimo būdu 1-SD pranešimą ir 2-SD pranešimą ne vėliau kaip per 3 darbo dienas nuo apdraustųjų valstybinio socialinio draudimo pradžios ir pabaigos;“.

1.10. Papildau Taisykles nauju 7.6 punktu:

„7.6. 1-SD pranešimą ir 2-SD pranešimą apie šių Taisyklių 6.12 punkte nurodytus apdraustuosius privalo pateikti ne vėliau kaip per 3 darbo dienas nuo valstybinio socialinio draudimo pradžios ar pabaigos.“.

1.11. Taisyklių 11.19.2 punkte vietoj žodžio „profesinę“ įrašau žodį „profesinės“, išbraukiu žodį „aukštesniosios“ ir išdėstau šį punktą taip:

„11.19.2. 1-SD pranešimas pildomas apdraustajam, atliekančiam profesinės veiklos praktiką, nurodomas teritorinės darbo biržos, kuri asmenį siunčia profesiniam mokymui ar profesinei reabilitacijai, juridinio asmens kodas arba profesinės ar aukštosios mokyklos, su kuria sudaryta mokymo sutartis, juridinio asmens kodas;“.

1.12. Taisyklių 11.20.2 punkte vietoj žodžio „profesinę“ įrašau žodį „profesinės“, išbraukiu žodį „aukštesniosios“ ir išdėstau šį punktą taip:

„11.20.2. 1-SD pranešimas pildomas apdraustajam, atliekančiam profesinės veiklos praktiką, nurodomas teritorinės darbo biržos, kuri asmenį siunčia profesiniam mokymui ar profesinei reabilitacijai, pavadinimas arba profesinės ar aukštosios mokyklos, su kuria sudaryta mokymo sutartis, pavadinimas;“.

1.13. Taisyklių 12.19.2 punkte vietoj žodžio „profesinę“ įrašau žodį „profesinės“, išbraukiu žodį „aukštesniosios“ ir išdėstau šį punktą taip:

„12.19.2. 2-SD pranešimas pildomas apdraustajam, atliekančiam profesinės veiklos praktiką, nurodomas teritorinės darbo biržos, kuri asmenį siuntė profesiniam mokymui ar profesinei reabilitacijai, juridinio asmens kodas arba profesinės ar aukštosios mokyklos, su kuria buvo sudaryta mokymo sutartis, juridinio asmens kodas;“.

1.14. Taisyklių 12.20.2 punkte vietoj žodžio „profesinę“ įrašau žodį „profesinės“, išbraukiu žodį „aukštesniosios“ ir išdėstau šį punktą taip:

„12.20.2. 2-SD pranešimas pildomas apdraustajam, atliekančiam profesinės veiklos praktiką, nurodomas teritorinės darbo biržos, kuri asmenį siuntė profesiniam mokymui ar profesinei reabilitacijai, pavadinimas arba profesinės ar aukštosios mokyklos, su kuria buvo sudaryta mokymo sutartis, pavadinimas;“.

2. Įpareigoju:

2.1. Fondo valdybos Teisės skyrių šį įsakymą paskelbti leidinyje „Valstybės žinios“;

2.2. Fondo valdybos Komunikacijos skyrių paskelbti šį įsakymą Fondo valdybos internetiniame tinklalapyje;

2.3. Fondo valdybos Dokumentų tvarkymo skyrių šio įsakymo elektroninius nuorašus išsiųsti Fondo valdybos direktoriaus pavaduotojams, Fondo valdybos skyriams, Fondo valdybos Vidaus audito tarnybai, Fondo valdybos teritoriniams skyriams, kitoms Valstybinio socialinio draudimo fondo įstaigoms, susijusioms su Valstybinio socialinio draudimo fondo administravimu, bei įsakymo nuorašą išsiųsti Lietuvos Respublikos socialinės apsaugos ir darbo ministerijai.

DIREKTORIUS	MINDAUGAS MIKAILA